Athugasemd ritstjórnar : Uppgjör OR fyrir fyrsta ársfjórðung var fyrst birt í maí síðastliðnum . Það var endurbirt í dag vegna viðbótar á enskri útgáfu skýrslu um fjár - og áhættustýringu . Hagnaður af rekstri Orkuveitu Reykjavíkur var 3,3 milljarðar króna á fyrsta ársfjórðungi 2015 . Tekjur félagsins á tímabilinu námu um 11 milljörðum króna og rekstrarhagnaður fyrir afskriftir ( EBITDA ) nam rúmlega 7,2 milljörðum króna . Eiginfjárhlutfall félagsins hefur styrkst frá áramótum og er nú 34,6 prósent . Auglýsing Orkuveita Reykjavíkur er að 93,5 prósent hluta í eigu Reykjavíkurborgar , Akraneskaupstaður á 5,5 prósent og Borgarbyggð um 0,9 prósent . Forstjóri OR er Bjarni Bjarnason . Uppgjör félagsins fyrir fyrsta ársfjórðung var birt í dag , í kjölfar samþykktar reikningsins í stjórn OR . Í tilkynningu til Kauphallar segir að mikill árangur hafi náðst í fjár - og áhættustýringu í rekstri . Samhliða árshlutareikningi er gefin út skýrsla um markmið OR síðustu ár , hvað hefur áunnist og að hverju er unnið . Í árshlutareikningnum er ekki að finna samanburð við sama ársfjórðung í fyrra né önnur rekstrartímabil , eins og venjan er . Í tilkynningu til Kauphallar er ástæðan sögð uppskipting OR í upphafi árs 2014 . Vegna þessa sé samanburður við fyrra ár ekki gerður . „ Með aukinni festu í rekstrarumhverfi OR , aðhaldi í rekstrinum sjálfum og bættri áhættustýringu hafa tekjur og gjöld fyrirtækisins orðið fyrirsjáanlegri og afkoman traustari . Sú áætlun sem eigendur OR og stjórn fyrirtækisins hleyptu af stokkunum 2011 , Planið , hefur gengið eftir og gott betur . Það hefur skilað sér í hærra eiginfjárhlutfalli , sem var 34,6% í lok uppgjörstímabilsins , 31. mars 2015 . Rétt er að benda á að afkoma OR er gjarna best á fyrsta fjórðungi árs . Það á trúlega einnig við í ár þar sem framkvæmdakostnaður er síður kominn fram vegna erfiðs tíðarfars í vetur og vor , “ segir í tilkynningu . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .